पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना संक्रमण के दूसरे दौर में ट्रेनों का संचालन जारी है। रेलवे कर्मचारी दफ्तरों, ट्रेनों व रेलवे स्टेशन पर कहीं न कहीं दूसरे लोगों से संपर्क में आकर खुद संक्रमित हो रहे हैं। ऐसे कर्मचारी रेलवे कॉलोनियों में अपने घरों पर आइसोलेट किए जा रहे हैं।
अब इनकी व इनके परिवार की मदद के लिए रेलवे ने कोविड केयर समितियां गठित की हैं। मंडल रेल प्रबंधक गीतिका पांडेय ने बताया कि महामारी के प्रकोप के चलते लॉकडाउन के कारण रेलवे आवासीय कॉलोनियों में रहने वाले रेलकर्मी और उनके परिवारजन कॉलोनियों में ही रहने को मजबूर हैं।
होम आइसोलेट कर देने से उन रेलकर्मियों एवं उनके परिवारजन को विभिन्न प्रकार की परेशानियों का सामना करना पड़ रहा है। ऐसे में रेल प्रशासन ने उनकी सार-संभाल एवं उनकी समस्याओं का निराकरण कॉलोनी में ही करने का निर्णय किया है, जिसके लिए रेल प्रशासन द्वारा कॉलोनीवार कोविड केयर समितियों का गठन किया गया है। ये समितियां उनको आवंटित रेलवे आवासीय कॉलोनी में निवास करने वाले कर्मचारियों एवं उनके परिवार के सदस्यों का ब्यौरा अपने पास रखेंगे और मदद मुहैया करवाएंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn